[{"text_idx": "#000004", "text": "Bellach, yr hogia sy\u2019n cael pasbort gan S4C i fynd fel y mynnant cyn i gyfyngiadau Brexit daro. Mae Codi Hwyl yn hen ffefryn er bod y \u2018ffraeo\u2019 rhwng Dilwyn Morgan a John Bw\u0302ts braidd yn ailadroddus bellach. Mae\u2019r dybl act o Faldwyn wedi ennill eu plwyf hefyd, ond collwyd cyfle euraidd i ddangos bwrlwm Bucures\u0327ti yn Wil ac Aeron: Taith Rwmania, pan wastraffwyd pennod gyfan ar frenhines y sipsi yn ei phalas \u2018arbennig\u2019 hithau. Ond y ddeuawd orau a\u2019r diweddaraf ydi Ieuan Harry a Jez Phillips, Bois y Pizza yn gwibio mewn popty-fan tair olwyn o Lanelli ar gyfer cystadleuaeth Campionato Mondiale della Pizza yn Napoli, trwy Wlad y Basg a Ffrainc. Gwyliwch."}]